Death Valleyn kansallispuisto

Death Valley sijaitsee Mojaven autiomaassa Kalifornian osavaltiossa.

Ymmärrä
Death Valleyn kansallispuisto tai Kuolemanlaakson kansallispuisto (engl. Death Valley National Park) on Kalifornian Sierra Nevadassa sijaitseva yhdysvaltalainen kansallispuisto. Pieni osa puistosta ulottuu myös naapuriosavaltion Nevadan puolelle. Presidentti Herbert Hoover julisti alueen kansalliseksi suojelumonumentiksi 11. helmikuuta vuonna 1933. Death Valleysta tuli kansallispuisto 31. lokakuuta vuonna 1994. Kansallispuisto on 13 518 km² laajuinen ja lähestulkoon pelkkää autiomaata. Sitä hallinnoi Yhdysvaltain National Park Service. Kansallispuistossa sijaitsee Pohjois-Amerikan matalin kohta, Badwater. (lähde: Wikipedia)

Ilmasto
Kesällä paahtavan kuuma ja kuiva. Talvikaudella on viileämpää (tammikuun keskilämpötila 18C) ja talvimyrskyt ovat mahdollisia.

Lentokoneella
Lähimmät suuret lentokentät on Las Vegasissa (120 mi) ja Los Angelesissa (275 mi).

Autolla
Autolla pääsee ajamaan puiston poikki itä-länsisuunnassa tietä 190, josta erkanee koilliseen tie 374. Myös muista ilmansuunnista tiehen 190 liittyy pienempiä teitä. Suurimmat tiet ovat päällystettyjä ja hyväkuntoisia, pienemmät sorapintaisia ja kuoppaisia.

Liiku
Autiomaan poikki on helpoin liikkua omalla autolla tai moottoripyörällä. Kävely- ja vaellusretkiä voi tehdä monissa paikoissa.

Näe
Mesquite Flat Sand Dunes: hiekkadyynejä, joille voi tehdä lyhyemmän tai pidemmän vaelluksen. Hyvä paikoitusalue, jossa on wc. (Varaa vaellukselle juotavaa!)

Devils Golf Course: suolakiteiden vaikutuksesta muodostunut erikoinen maakerros. Kävely alueella ei ole suositeltavaa, koska siellä loukkaa helposti itsensä. Alueen keskelle menee tie.

Badwater Basin: USA:n matalin kohta (86 m meren pinnan alapuolella)

Artists Drive

Natural Bridge

Majoitu ja syö
Puiston alueella on joitain rancheja ja resorteja sekä muita majoittumismahdollisuuksia esim. Stovepipe Wellsissä. Telttailu on paikoin mahdollista (maksullista). Etelän suunnasta tullessa suositeltava yöpymispaikka on Ridgecrest, sillä sen jälkeen ennen puiston rancheja ei ole majoitusmahdollisuuksia.

Pysy turvassa
Aurinko on vaarallisin vihollinen Death Valleyssa. Alueella on myös vaarallisia eläimiä, kuten kalkkarokäärmeitä.